
Rahanõude lootusetuks tunnistamine ja lootusetu rahanõude mahakandmine
1. Asjaolud ja menetluse käik

Narva Linnavalitsuse Arhitektuuri- ja Linnaplaneerimise Ameti (registrikood 75029820) ja E&G OÜ (registrikood 10479050) vahel oli 05.08.2014. a sõlmitud ehitustööde töövõtuleping nr 63 (edaspidi leping). Lepingu objektiks on Narva Noorte Meremeeste Kulbi ehitustööd aadressil Viru tänav 18, Narva linn. Lepingujärgsete ehitustööde käigus renoveeritav hoone on Narva Linnavalitsuse Kultuuriosakonna valduses. Lepingu punkti 4.1.16 kohaselt kohustus E&G OÜ tasuma igakuuliselt ehitusaegsed elektri-, vee-, kanalisatsiooni- ja küttekulud vastavalt mõõdikute näitudele esitatud arve alusel. Renoveeritava hoone valdajana on Kultuuriosakond kooskõlas lepinguga ajavahemikul 31.12.2014-14.07.2015 esitanud E&G OÜ-le arved elektri tarbimise eest aadressil Viru tänav 18, Narva kogusummas 1 208,72 eurot. E&G OÜ ei ole arved tasunud, jättes täitmata lepingu punktis 4.1.16 sätestatud kohustust. 05.10.2015. a kuulutati välja E&G OÜ pankrot. 18.11.2015. a esitas Narva Linnavalitsuse Kultuuriosakond pankrotihaldurile nõudeavalduse summas 1 208,72 eurot E&G OÜ vastu ning palus nõuet rahuldada. 06.01.2020 lõpetati võlgniku E&G OÜ pankrotimenetlus raugemise tõttu. Võlgnik on likvideeritud ja 24.01.2020. a äriregistrist kustutatud. Võlausaldajal puuduvad igasugused võimalused nõude kogumiseks.

Küsimus oli arutusel linnavarakomisjoni 16.04.2020. a koosolekul (protokoll nr 4 punkt 4), kus otsustati rahuldada Kultuuriosakonna taotlus rahanõude E&G OÜ vastu lootusetuks tunnistamiseks ja mahakandmiseks.

2. Õiguslikud alused

2.1 Kohaliku omavalitsuse korralduse seaduse § 30 lõige 1 punkt 2 sätestab, et valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määruse nr 34 “Linnavara kõlbmatuks tunnistamise, mahakandmise ja hävitamise kord“ § 22 lõike 2 kohaselt otsuse rahanõude, mille summa on alla 64 000 eurot, lootusetuks tunnistamise ja lootusetu rahanõude mahakandmise kohta võtab vastu Narva Linnavalitsus.

3. Otsus

3.1 Tunnistada lootusetuks rahanõue summas 1 208,72 eurot E&G OÜ (registrikood 10479050) vastu.
3.2 Narva Linnavalitsuse Kultuuriosakonnal kanda korralduse punktis 3.1 toodud rahanõue oma bilansist maha.
4. Rakendussätted
4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

